Na temelju članka 6. Zakona o zakupu i kupoprodaji poslovnoga prostora (Narodne novine 125/11) i na temelju članka 8. Odluke o uvjetima i postupku natječaja za davanje u zakup poslovnog prostora u vlasništvu Općine Sveti Ivan Žabno („Službeni glasnik Koprivničko- križevačke županije“ broj 16/09) Općinski načelnik Općine Sveti Ivan Žabno raspisuje dana 6. ožujka 2014. godine

# JAVNI N A T J E Č A J

za davanje u zakup poslovnog prostora u vlasništvu Općine Sveti Ivan Žabno

I.

Općina Sveti Ivan Žabno daje u zakup poslovni prostor u Cirkveni, Trg Slobode bb

(bivša pošta) i to:

- poslovni prostor ukupne površine od 31 m2 koji se sastoji od jedne prostorije 24 m2 i 7m2

pomoćnog prostora ( sanitarni čvor i predprostor). U prostoru se nalazi struja i plin.

II.

Poslovni prostor daje se u zakup na 5 godina, a prava i obveze regulirat će se ugovorom o zakupu.

III.

Poslovni prostor iz točke I. daje se u zakup za tihe obrte, za druge namjene se ne može koristiti, uz obvezu zakupca da ishodi sve potrebne dozvole.

IV.

Početni iznos zakupnine iznosi 990,00 kn mjesečno.

V.

Poslovni prostor je moguće vidjeti svaki dan uz prethodnu najavu telefonom u Jedinstveni upravni odjel Općine Sveti Ivan Žabno na broj 048/851-041 od 7 do 15 sati za vrijeme trajanja natječaja.

VI.

Adaptacija i uređenje poslovnog prostora može se izvesti o trošku zakupnika, za što je potrebna suglasnost vlasnika.

VII.

Ponuda mora sadržavati ponuđenu cijenu, ime i prezime, JMBG i OIB natjecatelja, njegovo prebivalište i uvjerenje o upisu u obrtni registar za fizičke osobe, a za pravne osobe, naziv tvrtke s adresom sjedišta, te rješenje o upisu u sudski registar i izjavu o namjeni prostora, te potvrdu Općine Sveti Ivan Žabno da nema nikakvih dospjelih nepodmirenih obveza prema općinskom proračunu i potvrdu Ministarstva financija da nema nikakvih dospjelih nepodmirenih obveza prema državnom proračunu.

VIII.

Natječaj se provodi sustavom zatvorenih ponuda koje se dostavljaju u zatvorenoj omotnici Općini Sveti Ivan Žabno, Trg Karla Lukaša11, 48214 Sveti Ivan Žabno s naznakom “ NE OTVARAJ- PONUDA NA NATJEČAJ ZA ZAKUP POSLOVNOG PROSTORA ”.

IX.

Rok za podnošenje ponude je 12 dana od dana objave natječaja na oglasnoj ploči i Radiju Križevci, odnosno od 6. ožujka do 17. ožujka 2014. godine, a zakašnjele i nepotpune ponude neće se uzeti u razmatranje.

X.

U natječaju ne mogu sudjelovati osobe koje su dužnici po osnovi javnih davanja o kojima službenu evidenciju vodi Općina Sveti Ivan Žabno (Potvrda Općine) i Porezna uprava ( Potvrda Ministarstva financija) i njihove ponude neće se uzeti u obzir.

XI.

Prvenstveno pravo na sklapanje ugovora o zakupu poslovnog prostora imaju osobe iz Zakona o pravima hrvatskih branitelja iz Domovinskog rata i članova njihovih obitelji ukoliko ispunjavaju uvjete iz natječaja i prihvate najviši ponuđeni iznos zakupnine.

XII

Općinski načelnik Općine Sveti Ivan Žabno odlučivat će isključivo o fiksnim ponudama te će uzeti u obzir visinu ponude, zaposlenost većeg broja djelatnika i druge pogodnosti koje ponudi ponuđač.

XIII.

Najpovoljnijom ponudom smatrat će se ona ponuda koja uz ispunjenje uvjeta iz natječaja sadrži i najviši iznos zakupnine.

XIV.

Ponude će se otvoriti 20. ožujka u 9,00 sati u prostoriji Općine Sveti Ivan Žabno.

XV.

Općinski načelnik može prihvatiti ponudu prema navedenim kriterijima, ali si uzima za pravo da ne prihvati niti jednu ponudu i poništi natječaj.

XVI.

Sve ostale informacije u svezi natječaja mogu se dobiti u Jedinstvenom upravnom odjelu Općine Sveti Ivan Žabno ili na broj 851-041.

OPĆINSKI NAČELNIK OPĆINE

SVETI IVAN ŽABNO

KLASA:372-03/14-01/01

URBROJ:2137/19-01/1-14-1

Sveti Ivan Žabno, 6. ožujka 2014.

OPĆINSKI NAČELNIK:

Vladimir Oguman